LATZERET-WEB	Aqueri bravi òmes s'apressèren ada eth, e balhant votzes lo desvelhèren e li demanèren que secorresse ad aqueth praube que se morie, e que non guardèsse es causes passades ne es sues dites dolentes, pr'amor que ja d'eres n'auie eth castig; mès se de bèra manèra podie hèr quauquarren entà desliurar-lo deth perilh e passion que patie, per amor de Diu ac hesse, donques qu'eri vedien clara era colpa deth colpable e era bontat e vertat d'eth, pr'amor que gràcies ara sua demana e resvenja eth Senhor non alonguèc eth castig.